|  |  |  |
| --- | --- | --- |
|  |  | Preliminariosios viešojo pirkimo-pardavimo sutarties 3 priedas |

**(Viešojo pirkimo-pardavimo sutarties projektas)**

**PASLAUGŲ VIEŠOJO PIRKIMO–PARDAVIMO SUTARTIS Nr. 10-**/nurodyti/**/19**

**Vilnius, du tūkstančiai** /nurodyti/ **metų** /nurodyti/ **mėnesio** /nurodyti/ **diena**

**Lietuvos Respublikos užsienio reikalų ministerija**, juridinio asmens kodas 188613242, registruota adresu: J. Tumo-Vaižganto g. 2, 01511 Vilnius, atstovaujama /pasirinkti tinkamą reikšme/ /vardas, pavardė/, veikiančios pagal teisės aktais suteiktus įgaliojimus, toliau vadinama **Klientu**,

ir /nurodyti/, juridinio asmens kodas /nurodyti/, registruotas adresu: /nurodyti/, atstovaujamas /pareigos, vardas, pavardė/, /pasirinkti tinkamą reikšme/ pagal /dokumentas, kurio pagrindu veikia asmuo/, toliau vadinamas **Paslaugų teikėju**,

toliau kartu šioje paslaugų viešojo pirkimo–pardavimo sutartyje vadinami **Šalimis**, o kiekvienas atskirai – **Šalimi**, sudarė šią paslaugų viešojo pirkimo–pardavimo sutartį (toliau – **Sutartis**) ir sutarė dėl toliau išvardintų sąlygų:

###### Sąvokos ir sutrumpinimai

**Paslaugos** – renginių organizavimo ir aptarnavimo paslaugos, kurių sąrašas nurodytas, savybės apibūdintos ir, jeigu taikytina, paslaugų energijos vartojimo efektyvumo ir aplinkos apsaugos reikalavimai ir (arba) kriterijai nustatyti Sutarties 1 priede „Techninė specifikacija“, ir dėl kurių teikimo Preliminariosios sutarties pagrindu sudaryta ši Sutartis.

**Preliminarioji sutartis** – vadovaujantis renginių organizavimo ir aptarnavimo paslaugų supaprastinto viešojo pirkimo (pirkimo numeris 394404), atlikto atviro konkurso būdu (toliau – Pirkimas), sąlygomis, sudarytos preliminariosios viešojo pirkimo-pardavimo sutartys.

**PVM** – Pridėtinės vertės mokestis.

**Pagrindinė sutartis** – Preliminariosios sutarties pagrindu sudaryta viešojo pirkimo-pardavimo sutartis (taip pat ir ši Sutartis) dėl Paslaugų teikimo.

###### Sutarties dalykas

Šia Sutartimi Paslaugų teikėjas įsipareigoja, vadovaudamasis Sutarties 1 priede „Techninė specifikacija“ nustatytais reikalavimais, pagal Kliento pateiktus užsakymus teikti Klientui Paslaugas, o Klientas įsipareigoja apmokėti už tinkamai ir laiku suteiktas Paslaugas Sutartyje nustatyta tvarka ir terminais.

Pradinė sutarties vertė – 760 000,00 (septyni šimtai šešiasdešimt tūkstančių) eurų su PVM.

###### Paslaugos suteikimo vieta

Paslaugos turi būti teikiamos visoje Lietuvos Respublikos teritorijoje.

###### Šalių teisės ir pareigos

Paslaugų teikėjas įsipareigoja:

teikti Paslaugas kaip įmanoma rūpestingai bei operatyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;

suteikti Paslaugas per Kliento užsakyme nurodytą terminą;

nedelsdamas raštu informuoti Klientą apie bet kurias aplinkybes, kurios trukdo ar gali sutrukdyti Paslaugų teikėjui užbaigti Paslaugų teikimą nustatytais terminais;

savo sąskaita pašalinti visus suteiktų Paslaugų trūkumus, paaiškėjusius per 12 mėnesių nuo Paslaugų priėmimo–perdavimo akto (Sutarties 3 priedas) pasirašymo dienos;

užtikrinti Kliento pateiktos informacijos konfidencialumą, apsaugą ir neatskleidimą, išskyrus atvejus, kai informacijos atskleidimas yra privalomas pagal Lietuvos Respublikos teisės aktus. Paslaugų teikėjas nenaudos jokios gautos informacijos trečiosios šalies interesais. Paslaugų teikėjas privalo užtikrinti, kad šių įsipareigojimų laikytųsi jo personalas bei Paslaugų teikimui pasitelkti tretieji asmenys. Teisės aktų reikalaujamo privalomo informacijos atskleidimo atveju Paslaugų teikėjas nedelsiant praneš apie tai Klientui. Šios nuostatos pažeidimas laikomas esminiu Sutarties pažeidimu;

užtikrinti, kad Paslaugų teikėjo personalas, kuris tiesiogiai teiks Paslaugas, turi būtiną kvalifikaciją ir patirtį, reikalingą teikti Paslaugas;

užtikrinti, kad teikdamas Paslaugas nepažeis jokių tretiesiems asmenims priklausančių teisių, ir atlyginti dėl tokių teisių pažeidimo atsiradusią žalą/nuostolius;

sudaryti sąlygas Klientui tikrinti šios Sutarties vykdymą. Trūkumai, pastebėti Paslaugų teikimo metu, turi būti Paslaugų teikėjo ištaisyti nedelsiant ir savo lėšomis;

sudarius Sutartį, tačiau ne vėliau negu Sutartis pradedama vykdyti, Klientui pranešti tuo metu žinomų subteikėjų pavadinimus, kontaktinius duomenis ir jų atstovus, taip pat informuoti apie minėtos informacijos pasikeitimus visu Sutarties vykdymo metu, taip pat apie naujus subteikėjus, kuriuos jis ketina pasitelkti vėliau. Nauji subteikėjai pasitelkiami arba esami subteikėjai keičiami šios Sutarties 9 dalyje nustatyta tvarka;

vykdyti kitas Sutartyje ir teisės aktuose numatytas pareigas.

Paslaugų teikėjas turi teisę:

gauti apmokėjimą už kokybiškas ir laiku suteiktas Paslaugas;

jei Klientas naudojasi Sutarties 4.4.2 papunktyje įtvirtinta tiesioginio atsiskaitymo su subteikėjais galimybe, Paslaugos teikėjas turi teisę prieštarauti nepagrįstiems mokėjimams subteikėjams;

kitas teisės aktų ir Sutarties numatytas teises.

Klientas įsipareigoja:

sąžiningai ir tinkamai vykdyti šią Sutartį;

Paslaugų teikėjui sudaryti visas sąlygas, pagal kompetenciją suteikti visą turimą informaciją ar dokumentus, būtinus Paslaugoms teikti, jei tokios informacijos ar dokumentų pateikimas yra būtinas Paslaugoms teikti ir nedraudžiamas Lietuvos Respublikos teisės aktų;

Paslaugų teikėjui tinkamai įvykdžius visus sutartinius įsipareigojimus, sumokėti už suteiktas Paslaugas šioje Sutartyje nustatyta tvarka ir terminais;

pasirašyti Paslaugų priėmimo-perdavimo aktą (Sutarties 3 priedas), jei Paslaugos suteiktos laiku, kokybiškai ir atitinka Kliento keliamus reikalavimus;

ne vėliau kaip per 3 (tris) darbo dienas nuo Sutarties 4.1.9 papunktyje nurodytos informacijos gavimo raštu informuoti subteikėjus apie tiesioginio atsiskaitymo galimybę.

tinkamai vykdyti kitus įsipareigojimus, numatytus šioje Sutartyje ir galiojančiuose Lietuvos Respublikos teisės aktuose.

Klientas turi teisę:

tikrinti Paslaugų teikimo procesą, kiek tai susiję su Paslaugų suteikimu, pareikšti Paslaugų teikėjui pastabas dėl Paslaugų suteikimo ir teikti pasiūlymus;

tiesiogiai atsiskaityti su subteikėjais. Tokio atsiskaitymo tvarka nustatoma trišalėje sutartyje, kurią sudaro Klientas, Paslaugos teikėjas ir jo subteikėjas (-ai);

Klientas ar jo paskirtas asmuo turi teisę gauti iš Paslaugų teikėjo visą reikiamą informaciją, susijusią su Paslaugų suteikimu, susipažinti su dokumentais, susijusiais su teikiamomis Paslaugomis bei šios Sutarties vykdymu;

kitas teisės aktų ir Sutarties numatytas teises.

###### Paslaugų kaina ir atsiskaitymo sąlygos

Už suteiktas Paslaugas nurodytas:

Sutarties 1 priedo 1.1 (išskyrus Sutarties 1 priedo 20.2 papunktyje nurodytas renginio vedėjų, moderatorių, atlikėjų, pranešėjų, lektorių ir pan. paieškos, parūpinimo ir panašias paslaugas) ir 1.4–1.6 papunkčiuose atsiskaitoma pagal Sutarties 2 priede nurodytus įkainius.

Sutarties 1 priedo 1.2, 1.3, 1.7, 1.8 papunkčiuose ir renginio vedėjų, moderatorių, atlikėjų, pranešėjų, lektorių ir pan. paieškos, parūpinimo ir panašias paslaugas (nurodytas Sutarties 1 priedo 20.2 papunktyje) atsiskaitoma taikant sutarties vykdymo išlaidų atlyginimo būdą, t. y. Sutarties kainą sudaro dvi dalys:

Paslaugų aptarnavimo mokesčiai nurodyti Sutarties 2 priede;

faktinės išlaidos, tiesiogiai susijusios su Sutarties vykdymu. Už šias išlaidas apmokama Paslaugų teikėjui pateikus išlaidas pagrindžiančius trečiųjų šalių dokumentus, padengiant tik tiekėjo faktiškai patirtas išlaidas. Išlaidas, kurios susijusios su kitomis tiekėjo veiklomis ar tiekėjo veiklomis pagal kitus užsakymus, tiekėjas apmoka pats. Dokumentų, pagrindžiančių Paslaugų teikėjo patirtas faktines išlaidas, suklastojimas ar kitos melagingos informacijos pateikimas laikomas esminiu Sutarties pažeidimu.

Paslaugų kaina (aptarnavimo mokesčiai / įkainiai) yra nurodyta su PVM ir apima visus mokesčius, rinkliavas ir kitas su tinkamu sutarties įvykdymu susijusias Paslaugų teikėjo išlaidas (įskaitant, bet neapsiribojant išlaidomis už PVM sąskaitų faktūrų, sąskaitų faktūrų, kreditinių ir debetinių dokumentų bei avansinių sąskaitų pateikimą naudojantis informacinės sistemos „E. sąskaita“ priemonėmis, kaip tai numatyta Sutarties 5.6 punkte).

Paslaugų kaina (aptarnavimo mokesčiai / įkainiai) nebus perskaičiuojama dėl bendro kainų lygio pasikeitimo visą Sutarties galiojimo laikotarpį. Paslaugų kaina (aptarnavimo mokesčiai / įkainiai) gali būti perskaičiuojama tik pasikeitus PVM, vadovaujantis šiomis sąlygomis:

pasikeitus PVM bet kurios Šalies iniciatyva per protingą terminą atitinkamai perskaičiuojama kaina (aptarnavimo mokesčiai / įkainiai);

kaina (aptarnavimo mokesčiai / įkainiai) perskaičiuojama tokiu pačiu santykiu, kokiu pasikeičia PVM;

perskaičiuota kaina (aptarnavimo mokesčiai / įkainiai) taikoma tik toms Paslaugoms, už kurias sąskaita faktūra išrašoma po naujo PVM įsigaliojimo dienos;

šios sąlygos taikomos tiek didinant kainą (aptarnavimo mokesčius / įkainius) padidėjus mokesčiui, tiek ją mažinant, jeigu mokestis mažėja;

kainos (aptarnavimo mokesčių / įkainių) keitimą Šalys įformina rašytiniu Šalių susitarimu, kuris tampa neatskiriama Sutarties dalimi.

Jei vienu užsakymu užsakytų Paslaugų bendra kaina viršija 5 000 (penkių tūkstančių) eurų su PVM sumą, tai Klientas Paslaugų teikėjo prašymu gali sumokėti iki 50 (penkiasdešimties) procentų nuo užsakytų Paslaugų bendros kainos dydžio avansą. Klientui sutikus mokėti avansą, avansas bus mokamas pavedimu ne vėliau kaip per 15 (penkiolika) kalendorinių dienų nuo Paslaugų teikėjo prašymo pateikimo dienos.

Už suteiktas Paslaugas su Paslaugų teikėju atsiskaitoma pavedimu po kiekvieno užsakymo per 30 (trisdešimt) kalendorinių dienų nuo Paslaugų priėmimo-perdavimo akto (Sutarties 3 priedas) pasirašymo ir PVM sąskaitos faktūros pateikimo Klientui dienos, kai Paslaugų teikėjas yra įvykdęs užsakymą ir Klientas pastabų dėl atlikto Užsakymo neturi.

Paslaugų teikėjas už kiekvieną Užsakymą PVM sąskaitas faktūras, sąskaitas faktūras, kreditinius ir debetinius dokumentus bei avansines sąskaitas privalo pateikti naudojantis informacinės sistemos „E. sąskaita“ priemonėmis (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu)). Apie banko sąskaitos pasikeitimus Paslaugų teikėjas raštu privalo nedelsiant, bet ne vėliau kaip per 2 (dvi) darbo dienas nuo banko sąskaitos pasikeitimo dienos, informuoti Klientą. Paslaugų teikėjas, neįvykdęs šio reikalavimo, negali pareikšti pretenzijų ar atsikirtimų, kad Kliento veiksmai, atlikti pagal paskutinius jam žinomus duomenis, neatitinka Sutarties sąlygų arba jis negavo mokėjimų, atliktų pagal Kliento turėtus duomenis.

Paslaugų teikėjo pateiktoje sąskaitoje faktūroje privalo būti nurodytas Sutarties, kurios pagrindu yra išrašoma sąskaita, pavadinimas, numeris ir data.

Apmokėjimas vykdomas eurais. Visos mokėtinos sumos mokamos banko pavedimu į Pardavėjo nurodytą banko sąskaitą.

Už paslaugas apmokama iš Klientui skirtų valstybės biudžeto asignavimų, Europos Sąjungos (finansinės paramos) (įskaitant, bet neapsiribojant, Vidaus saugumo fondo projektų), užsienio valstybių, tarptautinių organizacijų ir kitų lėšų.

Klientas Sutarties vykdymo kontrolę, Sutarties ir jos pakeitimų paskelbimą paveda Sutarties 13.8 punkte nurodytam asmeniui. Paslaugų priėmimo-perdavimo aktą (Sutarties 3 priedas) turi teisę pasirašyti Kliento administracijos padalinio, užsakiusio Paslaugas, vadovas, o jo nesant – jį pavaduojantis asmuo.

###### Šalių atsakomybė

Paslaugų teikėjas garantuoja, kad suteiktos Paslaugos bus kokybiškos ir atitiks Sutartyje nustatytus reikalavimus bei sąlygas.

Paslaugų teikėjas visiškai atsako už savo personalo darbą.

Paslaugų teikėjas netinkamai ar ne laiku suteikęs ar nesuteikęs užsakytas Paslaugas, sumoka Klientui 500 (penkių šimtų) eurų dydžio baudą už kiekvieną tokį atvejį ne vėliau kaip per 10 (dešimt) kalendorinių dienų nuo Kliento rašytinio pareikalavimo dienos. Klientas turi teisę išskaičiuoti baudą iš Paslaugų teikėjui mokėtinų sumų.

Nutraukus Sutartį dėl Paslaugų teikėjo kaltės arba Paslaugų teikėjui padarius esminį Sutarties pažeidimą, Paslaugų teikėjas privalo ne vėliau kaip per 5 (penkias) darbo dienas nuo Kliento pareikalavimo dienos sumokėti 12 000 (dvylika tūkstančių) eurų dydžio baudą. Klientas turi teisę išskaičiuoti baudą iš Paslaugų teikėjui mokėtinų sumų.

Klientas gali nesilaikyti Sutartyje numatyto įsipareigojimo apmokėti Paslaugų teikėjo pateiktą sąskaitą faktūrą, jei tai reikalinga tam, kad Klientas apsisaugotų nuo nuostolių dėl to, kad nėra ištaisyti Paslaugų trūkumai ir yra pagrįsta abejonė, kad jie bus ištaisyti.

Baudos sumokėjimas neturi būti siejamas su visišku Kliento patirtų nuostolių atlyginimu ir neatleidžia Paslaugų teikėjo nuo pareigos juos visiškai atlyginti.

Jei ne dėl Paslaugų teikėjo kaltės Klientas vėluoja sumokėti Paslaugų teikėjui, Paslaugų teikėjas nuo šios Sutarties 5.5 punkte nurodyto termino pabaigos turi teisę reikalauti sumokėti 0,02 (dviejų šimtųjų) procento dydžio delspinigius nuo laiku nesumokėtos sumos už kiekvieną termino praleidimo dieną.

###### Sutarties įsigaliojimas ir jos galiojimas

Sutartis įsigalioja nuo jos sudarymo momento ir galioja iki visiško sutartinių įsipareigojimų įvykdymo dienos, bet Paslaugų, suteiktų pagal visas Pagrindines sutartis, bendrai (suminei) vertei neviršijant maksimalios Pirkimui skirtų lėšų sumos – 760 000 (septyni šimtai šešiasdešimt tūkstančių) eurų su PVM, apskaičiuotos maksimaliam 48 (keturiasdešimt aštuonių) mėnesių Paslaugų teikimo laikotarpiui.

Paslaugų teikimo terminas – /nurodyti paslaugų teikimo terminą (mėnesiais nuo Sutarties sudarymo dienos arba iki konkrečios datos), kuris negali viršyti 36 (trisdešimt šešių) mėnesių nuo Sutarties sudarymo dienos bei atitinkantis sąlygą – Preliminariosios sutarties pagrindu sudarytų visų Sutarčių bendras Paslaugų teikimo terminas negali viršytų 48 (keturiasdešimt aštuonių) mėnesių nuo Preliminariosios sutarties sudarymo dienos/.

Sutarties sudarymo momentu laikoma jos abiejų Šalių pasirašymo diena.

###### Sutarties nutraukimas

Šalys susitaria, kad:

Sutartis gali būti nutraukta raštišku Šalių susitarimu;

Sutartis gali būti nutraukta vienašališkai vienos iš Šalių, kai kita Šalis nevykdo savo sutartinių įsipareigojimų ilgiau kaip 10 (dešimt) kalendorinių dienų nuo rašytinio kitos Šalies pranešimo apie tai išsiuntimo dienos. Tokiu atveju Sutarties nutraukimo data laikoma vienuolikta diena, einanti po pranešimo apie Sutartyje numatytų įsipareigojimų nevykdymą gavimo dienos;

Klientas, įspėjęs Paslaugų teikėją prieš 14 (keturiolika) kalendorinių dienų, turi teisę nutraukti Sutartį, neatsisakydamas kitų savo teisių gynimo būdų, kai Paslaugų teikėjas yra likviduojamas, sustabdo ūkinę veiklą, jo atžvilgiu vykdomas bankroto procesas arba teisės aktų nustatyta tvarka susidaro analogiška ar panaši situacija, taip pat kai keičiasi Paslaugų teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam sutarties vykdymui. Paslaugų teikėjas įsipareigoja nedelsiant, bet ne vėliau nei per 5 (penkias) darbo dienas raštu informuoti Klientą apie jo atžvilgiu pradėtas minėtas procedūras ir/arba jo organizacinės struktūros keitimą;

Sutartis gali būti nutraukta ir kitais Sutartyje bei Lietuvos Respublikos teisės aktuose nustatytais atvejais.

Be Sutarties 4.1.5, 5.1.2.2 ir 13.6 papunkčiuose nustatytų atvejų, taip pat esminiu Sutarties pažeidimu laikomi bet kurie Paslaugų teikėjo veiksmai vykdant Sutartį, prieštaraujantys ūkinės veiklos sąžiningai praktikai ir geriems papročiams, kai dėl tokių veiksmų Klientas patiria nuostolius (įskaitant, bet neapsiribojant, atvejus, kai tokie veiksmai lemia neracionalų Kliento lėšų naudojimą) ar tokie veiksmai gali pakenkti kito ūkio subjekto galimybėms konkuruoti.

Šalys, nutraukdamos Sutartį, privalo visiškai atsiskaityti viena su kita.

###### Paslaugų teikėjo teisė pasitelkti trečiuosius asmenis (subteikimas)

Susitarimas, pagal kurį Paslaugų teikėjas dalies įsipareigojimų, numatytų šioje Sutartyje, vykdymui pasitelkia trečiuosius asmenis, yra laikomas subteikimo sutartimi.

Subteikimas nesukuria sutartinių santykių tarp Kliento ir subteikėjo. Paslaugų teikėjas atsako už savo subteikėjų veiksmus ar neveikimą. Kliento sutikimas, kad sutartiniams įsipareigojimams vykdyti būtų pasitelkiamas subteikėjas, neatleidžia Paslaugų teikėjo nuo jokių jo įsipareigojimų pagal Sutartį.

Sutarties vykdymo metu, kai subteikėjai netinkamai vykdo įsipareigojimus Klientui, taip pat tuo atveju, kai subteikėjai nepajėgūs vykdyti įsipareigojimų Paslaugų teikėjui dėl iškeltos bankroto bylos, pradėtos likvidavimo procedūros ir pan. padėties, Paslaugų teikėjas gali pakeisti subteikėjus. Apie tai jis informuoja Klientą, nurodydamas subteikėjo pakeitimo priežastis. Gavęs tokį pranešimą, Klientas kartu su Paslaugų teikėju įformina protokolu susitarimą dėl subteikėjų pakeitimo, pasirašomu abiejų Sutarties šalių. Šie dokumentai yra neatskiriama Sutarties dalis. Ši Sutarties sąlyga taikoma tuomet, jei Paslaugų teikėjas Sutarties sudarymo momentu nurodo, kad ketina pasitelkti subteikėjus.

Gavus rašytinį Kliento sutikimą, Paslaugų teikėjas Sutarties vykdymui gali pasitelkti Sutarties sudarymo momentu nenurodytus subteikėjus. Tokiu atveju jis turi iš anksto raštu pranešti Klientui būsimų subteikėjų pavadinimus, kontaktinius duomenis ir jų atstovus ir, jei taikytina, pateikti kvalifikaciją pagrindžiančius dokumentus.

Subteikėjai gali būti keičiami ar pasitelkiami nauji subteikėjai tik gavus rašytinį Kliento sutikimą.

###### Intelektinės ir pramoninės nuosavybės teisės

Paslaugų teikėjas užtikrina ir garantuoja Klientui, kad pagal Sutartį Paslaugų teikėjo teikiamos Paslaugos nepažeidžia jokių trečiųjų asmenų teisių, įskaitant, bet neapsiribojant intelektinės nuosavybės teises.

Autoriaus turtinės teisės (jei tokių atsirastų) į Paslaugų teikimo metu sukurtus intelektinės veiklos rezultatus priklauso Paslaugų teikėjui. Paslaugų teikėjas šia Sutartimi Klientui suteikia teisę neatlygintinai naudoti, perduoti, keisti, padaryti viešai prieinamą, įskaitant perdavimą kompiuterių tinklais (internete) Sutarties vykdymo metu sukurtus intelektinės veiklos rezultatus ar kitaip disponuoti jais savo nuožiūra (ne komerciniais tikslais), neribojant šios teisės galiojimo teritorijos ir laiko.

###### Nenugalima jėga (*force majeure*)

Šalys neatsako dėl bet kokios Sutarties nuostatos nevykdymo, jei tai buvo susiję su nenugalimos jėgos aplinkybėmis, kurias Šalys supranta taip, kaip nustato Lietuvos Respublikos civilinis kodeksas ir Lietuvos Respublikos Vyriausybės 1996 m. liepos 15 d. nutarimas Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

Šalis, negalinti laiku įvykdyti savo sutartinių įsipareigojimų dėl nenugalimos jėgos aplinkybių, turi kiek įmanoma greičiau, bet ne vėliau kaip per 3 (tris) darbo dienas nuo aplinkybių paaiškėjimo dienos raštu informuoti apie tai kitą Šalį. Šalis, pažeidusi nurodytą terminą, atleidžiama nuo atsakomybės tik nuo to momento, kada kita Šalis gavo jos pranešimą apie nenugalimos jėgos aplinkybes.

Šalis, kuri remiasi nenugalimos jėgos aplinkybėmis, turi jas patvirtinti teisės aktų nustatyta tvarka.

Jei Šalis dėl nenugalimos jėgos aplinkybių negali vykdyti savo sutartinių įsipareigojimų ilgiau nei 30 (trisdešimt) kalendorinių dienų, kita Šalis turi teisę vienašališkai nutraukti Sutartį, visiškai atsiskaitydama už viską, ką buvo faktiškai gavusi pagal Sutartį.

###### Taikoma teisė ir ginčų sprendimas

Ši sutartis yra sudaryta ir turi būti vykdoma ir aiškinama pagal Lietuvos Respublikos teisę.

Bet koks ginčas, nesutarimas ar reikalavimas dėl šios Sutarties sprendžiamas Šalių derybomis, o Šalims per 30 (trisdešimt) kalendorinių dienų nuo vienos Šalies rašytinio pranešimo kitai Šaliai pradėti derybas gavimo dienos nesusitarus, ginčas perduodamas spręsti Lietuvos Respublikos teismui pagal Kliento buveinės adresą, išskyrus atvejus, kai įstatymai nustato išimtinį bylos teismingumą.

###### Baigiamosios nuostatos

Nei ši Sutartis, nei jokios iš šios Sutarties atsirandančios teisės ar pareigos negali būti perduotos trečiajai šaliai be išankstinio rašytinio kitos Šalies sutikimo.

Sutartis yra Šalių perskaityta, jų suprasta ir jos autentiškumas patvirtintas Šalies tinkamus įgaliojimus turinčių asmenų parašais.

Pirkimo sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis Viešųjų pirkimų įstatymo 89 straipsniu. Visi Sutarties pakeitimai ir papildymai yra neatskiriamos šios Sutarties dalys, jeigu jie atlikti raštu ir pasirašyti kompetentingų šios Sutarties Šalių atstovų.

Šalys privalo ne vėliau kaip per 2 (dvi) darbo dienas viena kitą informuoti apie savo adreso ar fakso numerio, kitų rekvizitų pasikeitimą. Šalis, neįvykdžiusi šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus duomenis, neatitinka Sutarties sąlygų arba ji negavo pranešimų, siųstų pagal šiuos duomenis.

Šalys susitaria, kad visas susirašinėjimas tarp Šalių yra vykdomas lietuvių kalba. Visi pranešimai, sutikimai ir kitas susirašinėjimas, kuriuos Šalis gali pateikti kitai Šaliai pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu Sutartyje nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.

Paslaugų teikėjas negali siūlyti, duoti ar sutikti duoti bet kuriam Kliento darbuotojui, tarnautojui ar kitam nurodytos įstaigos vardu veikiančiam asmeniui bet kokią dovaną ar pinigų sumą kaip paskatinimą ar atlygį, kad būtų atliktas koks nors veiksmas, nuo jo susilaikyta, ar už atliktą veiksmą ar susilaikymą nuo veiksmo atlikimo. Šios nuostatos pažeidimas laikomas esminiu Sutarties pažeidimu.

Sutartyje neaptartoms aplinkybėms taikomas Lietuvos Respublikos civilinis kodeksas ir kiti Lietuvos Respublikos teisės aktai.

Kliento už Sutarties vykdymą, Sutarties ir pakeitimų paskelbimą atsakingas bei kontaktinis asmuo: /nurodyti/ /nurodyti/, el. paštas: /nurodyti/, tel. /nurodyti/.

Paslaugų teikėjo kontaktinis asmuo: /nurodyti/, el. paštas: /nurodyti/, tel. /nurodyti/.

Sutartis sudaryta dviem vienodą teisinę galią turinčiais egzemplioriais, po vieną egzempliorių kiekvienai Šaliai.

###### Sutarties priedai

Ši Sutartis ir jos priedai sudaro vientisą Sutartį. Prie Sutarties pridedami šie priedai:

Sutarties 1 priedas „Techninė specifikacija“, 31 lapas;

Sutarties 2 priedas „Paslaugų teikėjo pasiūlymas“, /nurodykite lapų skaičių/ /pasirinkite elementą/;

Sutarties 3 priedas „Paslaugų priėmimo-perdavimo akto forma“, 1 lapai.

###### Šalių rekvizitai ir parašai

|  |  |
| --- | --- |
| **Klientas** | **Paslaugų teikėjas** |
| **Lietuvos Respublikos užsienio reikalų ministerija** |  |
| Įstaigos kodas: 188613242 |  |
| PVM mokėtojo kodas: LT886132411 |  |
| Adresas: J. Tumo-Vaižganto g. 2,LT-01511, Vilnius |  |
| Telefonas: (8 5) 236 2444 |  |
| Faksas: (8 5) 231 3090 |  |
| Sąskaitos Nr.: LT987300010076086644 |  |
| Banko pavadinimas: Swedbank, AB |  |
| Banko kodas: 73000 |  |
|  |  |
| /pasirinkti tinkamą reikšme//vardas, pavardė/ |  |
|  |  |  |  |
| (parašas) A.V. | (parašas) A.V. |

|  |  |  |
| --- | --- | --- |
|  |  | Viešojo pirkimo-pardavimo sutarties 3 priedas |

**(Paslaugų priėmimo-perdavimo akto forma)**

**PASLAUGŲ PRIĖMIMO-PERDAVIMO AKTAS**

/pasirinkti datą/

|  |  |
| --- | --- |
| Sutarties pavadinimas: | Renginių organizavimo ir aptarnavimo paslaugų viešojo pirkimo-pardavimo sutartis |
| Sutarties Nr.: | **10-/nurodyti//18** |
| Sutarties pasirašymo data: | /pasirinkti datą/ |
| Paslaugų teikėjas: | **/nurodyti/** |
| Paslaugų teikėjo adresas: | /nurodyti/ |
| Klientas: | Lietuvos Respublikos užsienio reikalų ministerija |
| Kliento adresas: | J. Tumo-Vaižganto g. 2, LT-01511 Vilnius |
| Užsakymo, jo patikslinimų (jei tokių buvo) numeris (-iai): |  |

Šiuo aktu patvirtinama, kad Paslaugų teikėjas įvykdė savo įsipareigojimus pagal paslaugų viešojo pirkimo–pardavimo sutartį Nr. 10-/nurodyti//18. Paslaugų teikėjas suteikė Kliento patvirtintame Užsakyme, jo patikslinimuose (jei tokių buvo) nurodytas paslaugas:

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Paslaugų pavadinimas** | **Paslaugų suteikimo terminai (data)** | **Teikėjas / tiekėjas** | **Apimtys (kiekis)** | **Vnt. kaina be PVM, EUR** | **Suma be PVM, EUR** |
| **Pradžia** | **Pabaiga** |
| (1) | (2) | (3) | (4) | (5) | (6) | (7)=(5)×(6) |
|  |  |  |  |  |  |  |
|  |  |  |  |  |  |  |
| Iš viso be PVM, EUR |  |
| PVM, EUR |  |
| Iš viso su PVM, EUR |  |

**Šis aktas neatleidžia Paslaugų teikėjo bei Kliento nuo likusių jų sutartinių įsipareigojimų pagal nurodytą paslaugų viešojo pirkimo–pardavimo sutartį vykdymo**.

|  |  |  |
| --- | --- | --- |
| Klientas |  | Paslaugų teikėjas |
|  |  |  |
| (atsakingo asmens pareigos, vardas, pavardė, parašas, data) |  | (atsakingo asmens pareigos, vardas, pavardė, parašas, data) |
| A.V. |  |  | A.V. |  |